ወዲ 59 ዓመት ዴቪድ ግሪን መርመራ ገይሩ። "እቲ ዝኸፍአ ህሞት፡ ልበይ 10 ዓመት ካባይ ከምእትዓቢ ምስ ተነግረኒ`ዩ ነይሩ፡ ብህይወት ክጸንሓሉ ዝኽእል ዓመታት ድማ ሓጺሩ" ክብል ንቢቢሲ ሓቢሩ። "እዚ ድማ ነቲ ኩነታት ደጊመ ክሓስበሉ ቀሲቡኒ፡ ነቲ ከጋጥም ዝኽእል ዝነበረ ዝኸፍአ ፍጻመ ድማ ናብ እወንታ ቀዪረዮ" ኢሉ ዴቪድ። ምንጪ ስእሊ, David Green ዴቪድ ኣብ`ታ ፉል ሞንቲ እትበሃል ተዋስኦኣዊት ፊልም ንዝነበሮ ገጸ-ባህሪ ልምምድ ድሕሪ ምግባሩ`ዩ ነቲ መርመራ ኣብ ከተማ ፕለይማውዝ ገይርዎ። ብዛዕባ ዕድመ ልቢ ዝኾነ ነገር ሰሚዑ ኣይፈልጥን ነይሩ፡ ሒደት ዓመታት ጥራይ ተሪፈንኦ ከምዝነበራ ግን ገሚቱ። "`ብሓቂ ገለ ነገር ክትገብር ኣሎካ፡ እንተዘይኮይኑ ግን ብዙሕ ካብ`ቲ ናይ ጥሮታ ገንዘብካ ኣይክትርእዮን ኢኻ` ኢሎሙኒ። ከምዝመስለኒ፡ ንዓይ እቲ ቀንዲ ኣገዳሲ ጉዳይ ንሱ`ዩ ነይሩ። ጥሮታ ወጺአ፡ ሒደት ዓመታት ክነብር እደሊ`የ፡ የቐንየለይ" ክስዔ፣ ዘይጥዑይ ኣመጋግባ፣ ምንቅስቓስ ኣካላት ዘይምግባርን ልዑል ጸቕጢ ደምን ኣብ ልቢ ሳዕቤን ዘለዎም፡ ግን ከኣ ክልወጡ ዝኽእሉ ዝለዓሉ ደረኽቲ ባእታት`ዮም። ክመይ ጌርካ ጥዕና ልብኻ ከም እትሕሉ፡ ምትካኽ ሽጋራ ደው ኣብል ተንቀሳቐስ ክብደትካ ሓሉ ብዙሕ ጽሕጊ [ፋይበር] ዘለዎም መግብታት ተመገብ መጠን ዝቕባበ ስብሒ ነኪ ጨው ነኪ ዓሳ ብላዕ ኣልኮላዊ መስተ ኣይተብዝሕ ኣብ`ቶም እትዕድጎም መግብታት ይኹኑ መስተ ዘሎ መግለጽታት ኣንብቦ ምንጪ፡ ኤንኤች ቾይስስ ዳርጋ ክልተ ሚልዮን ዝኾኑ ሰባት ነቲ መርመራ ገይሮሞ፡ 78 ሚእታዊት ካብ`ኣቶም ድማ ዕድመ ልቦም ካብ ዕድሚኦም ዝዓቢ ኮይኑ ተረኺቡ። እዚ ማለት ድማ ኣብ ንኡስ ዕድመኦም ክሞቱ ዝለዓለ ሓደጋ ኣንጸላልይዎም ኣሎ ማለት`ዩ። ብመሰረት`ቲ መርመራ፡ 34 ሚእታዊት ካብ`ኣቶም ሓሙሽተ ዓመት ካብ ሓቀኛ ዕድሜኦም ይዓብዩ፡ 14 ሚእታዊት ድማ 10 ዓመት ካብ ዕድሜኦም ይዓብዩ ኮይኖም ተረኺቦም። ኣብ ኢንግላንድ ኣብ ዓመት ልዕሊ 84,000 ሰባት ብመጥቃዕቲ ልቢ ወይ ወቕዒ ይሞቱ። ሓዳር ንሙሉእ ጥዕና መንበር'ዶስ ሽጋራ ንህይወትና ይጎድኣ?
